Rozsudok Všeobecného súdu (siedma komora) z 13. septembra 2012 – Protégé International/Komisia
(vec T-119/09)
„Hospodárska súťaž – Zneužitie dominantného postavenia – Trh s írskou whisky – Rozhodnutie o zamietnutí sťažnosti – Nedostatok záujmu Spoločenstva“
1.                     Hospodárska súťaž – Správne konanie – Skúmanie sťažností – Určenie priorít Komisiou – Povinnosť rozhodnúť formou rozhodnutia
o existencii porušenia – Neexistencia – Zohľadnenie záujmu Spoločenstva spojeného s prešetrením veci – Diskrečná právomoc
Komisie – Povinnosť odôvodnenia rozhodnutia o odložení – Súdne preskúmanie (články 81 ES a 82 ES a článok 85 ods. 1 ES; nariadenie
Rady č. 1/2003, článok 7 ods. 2) (pozri body 32 – 38, 41)
2.                     Hospodárska súťaž – Správne konanie – Skúmanie sťažností – Zohľadnenie záujmu Spoločenstva spojeného s prešetrením veci –
Kritériá posúdenia (články 81 ES a 82 ES) (pozri body 39, 40)
3.                     Hospodárska súťaž – Dominantné postavenie – Zneužitie – Pojem – Žaloba prejednávaná na vnútroštátnych súdoch – Kritériá posúdenia
vyvodené Komisiou – Reštriktívny výklad – Zohľadnenie všeobecnej zásady prístupu k súdu (článok 82 ES) (pozri body 48, 49,
56 – 58, 63, 65 – 67)
4.                     Hospodárska súťaž – Správne konanie – Skúmanie sťažností – Posúdenie záujmu Spoločenstva spojeného s prešetrením veci – Sťažnosť
poukazujúca na sporové konania protisúťažnej povahy – Zohľadnenie možností posúdenia na vnútroštátnej úrovni – Prípustnosť
(článok 82 ES) (pozri body 77 – 79)
5.                     Hospodárska súťaž – Dominantné postavenie – Zneužitie – Odmietnutie podniku v dominantnom postavení poskytnúť prístup inému
podniku k výrobku alebo službe, ktoré sú nevyhnutné pre jeho činnosť – Odmietnutie, ktoré viedlo k využitiu iného distribútora
s vyššími cenami – Okolnosť, ktorá nepredstavuje zneužívajúce konanie (článok 82 ES) (pozri body 85, 86)
Predmet
Návrh na zrušenie rozhodnutia Komisie K(2009) 505 z 23. januára 2009 (vec COMP/39414 – Protégé International/Pernod Ricard)
prijatého na základe článku 7 ods. 2 nariadenia Komisie (ES) č. 773/2004 zo 7. apríla 2004, ktoré sa týka vedenia konania
Komisiou podľa článkov 81 [ES] a 82 [ES] (Ú. v. EÚ L 123, s. 18; Mim. vyd. 08/003, s. 81), ktorým sa pre nedostatok záujmu
Spoločenstva zamieta sťažnosť podaná žalobkyňou v súvislosti s porušeniami článku 82 ES, ktorých sa údajne dopustila spoločnosť
Pernod Ricard
Výrok
1.
Žaloba sa zamieta.
2.
Protégé International Ltd znáša vlastné trovy konania a je povinná nahradiť trovy konania vynaložené Európskou komisiou.
3.
Pernod Ricard SA znáša vlastné trovy konania.